

**Výzva na účasť na prípravných trhových konzultáciách pre účel implementácie systému pre riadenie a správu privilegovaných účtov ďalej len (SPÚ).**

(podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ďalej len „zákon o verejnom obstarávaní“)

**Identifikácia verejného obstarávateľa**

Názov: Národná banka Slovenska

Sídlo: I. Karvaša 1, 813 25 Bratislava, Slovenská republika

IČO: 30844789

Internetová adresa (URL): [www.nbs.sk](http://www.nbs.sk)

(ďalej len „verejný obstarávateľ“)

Národná banka Slovenska ako verejný obstarávateľ podľa ust. § 7 ods.1 písm. d) zákona o verejnom obstarávaní týmto informuje hospodárske subjekty o plánovanom postupe verejného obstarávania,  o  uskutočnení odborných konzultácií s cieľom získania informácií pre stanovenie nediskriminačného opisu predmetu verejného obstarávania a zároveň vyzýva hospodárske subjekty na účasť na prípravných trhových konzultáciách (ďalej len „PTK“), **ktoré sa uskutoční v termínoch od 2.9.2024 - 30.9.2024** formou osobných stretnutí zástupcov verejného obstarávateľa a účastníkov PTK.

**Účel PTK**

Národná banka Slovenska plánuje verejné obstarávanie na implementáciu systému pre riadenie a správu privilegovaných účtov (ďalej len „systém SPÚ“), vrátane SW licencií+maintenance / subskripcií, implementácie a následného poskytovania servisných služieb zhotoviteľom.

Systém SPÚ bude implementovaný a prevádzkovaný v infraštruktúre obstarávateľa (tzv. on premise).

Dodávaný systém SPÚ má pokryť hlavne:

* centralizovanú správu privilegovaných účtov a ich používateľov a riadenie celého ich životného cyklu,
* riadenie prístupov používateľov ku jednotlivým komponentom ICT ako zariadenia, operačné systémy, služby IT, ... (ďalej len „koncové systémy“)
* centralizovanú správu tzv. secrets, tzn. technologických účtov, ktoré využívajú koncové systémy pre prístup k iným koncovým systémom a riadenie celého ich životného cyklu (implementácia bude pokrytá samostatným projektom),
* bezpečné uloženie hesiel, kľúčov a informácií o účtoch v chránenom úložisku (vault),
* bezpečné a auditované zdieľanie privilegovaných účtov používateľmi,
* analýza a poskytovanie rizikových bezpečnostných udalosti, odhaľovanie pokusov o zneužitie privilegovaných prístupov.

Národná banka Slovenska realizuje PTK za účelom spresnenia technických požiadaviek a získania informácií týkajúcich sa obchodných podmienok dodania služby.

**Spôsob komunikácie -** Osobná účasť zástupcu/zástupcov účastníka na PTK a e-mailová komunikácia.

**Požiadavky kladené na účastníkov, ktorí sa chcú zúčastniť PTK**

Verejný obstarávateľ sa s ohľadom na vedomosti a skúsenosti relevantných hospodárskych subjektov, ktoré sa chcú zúčastniť prípravných trhových konzultácií rozhodol zverejniť nasledujúce požiadavky:

* rozhodnutie zúčastniť sa musí byť slobodné a vážne.
* samotných PTK sa budú môcť zúčastniť len účastník a/alebo ich zástupcovia, ktorí sú si vedomí zákonnej úpravy PTK, dôsledkov vyplývajúcich z ich účasti na PTK a súhlasia s nimi (§ 25 a § 40 ods. 7 zákona o verejnom obstarávaní).
* zúčastnená osoba na PTK sa preukáže poverením od osoby oprávnenej konať za účastníka. Toto poverenie musí dopredu poskytnúť k nahliadnutiu, resp. poslať v elektronickej podobe spolu s prihlasovacím formulárom.

**Priebeh PTK**

Lehota na prihlásenie k účasti na PTK je stanovená do **16.8.2024 do 12:00 hod.**

Záujemca o PTK zašle v stanovenej lehote prihlasovací formulár (Príloha č. 1), ktorým potvrdí svoj záujem o účasť na PTK na e-mailové adresy: [alexandra.gogova@nbs.sk](mailto:alexandra.gogova@nbs.sk) , [pavol.bandura@nbs.sk](mailto:pavol.bandura@nbs.sk) .

Od účastníkov v PTK na stretnutí očakávame minimálne vyjadrenie k témam podľa dokumentu - Príloha č. 5 – Úvodné témy na diskusiu SPU.

**Poskytnuté dokumenty**

Bližšie informácie o predmete PTK sa nachádzajú v samostatných prílohách tejto výzvy. V rámci PTK predkladá Národná banka Slovenska účastníkom súbor dokumentov, informácií a požiadaviek za účelom umožnenia prípravy účastníka na PTK.

**Ďalšie informácie**

Verejný obstarávateľ prehlasuje, že v spojitosti s prípravnými trhovými konzultáciami prijme primerané opatrenia v takom rozsahu, aby nedošlo k narušeniu hospodárskej súťaže. Verejný obstarávateľ zverejnil dokumenty a bližšie informácie k PTK, ktoré sú voľne prístupné na webovom sídle NBS na adrese https://nbs.sk/o-narodnej-banke/verejne-obstaravanie/pripravne-trhove-konzultacie/

**Prílohy**

Príloha č. 1 – Prihlasovací formulár SPU

Príloha č. 2 – OPZ IS SPU

Príloha č. 3 – SPU\_Podmienky účasti\_

Príloha č. 4 – priloha č.1 OPZ\_funkcionalne a bezpecnostne poziadavky

Príloha č. 5 – uvodne temy na diskusiu SPU

V Bratislave, dňa 31.7.2024